Kaunitar ja koletis
"Kaunitar ja koletis" (prantsuse "La Belle et la Bête") (ATU 425C) on rahvusvaheliselt tuntud muinasjutt, mida tuntakse eelkõige prantsuse üleskirjutuste ja töötluste ning Disney samanimelise 1991. aastast pärineva filmi järgi. Selle loo pani esimesena kirja Gabrielle-Suzanne Barbot de Villeneuve ja see ilmus ajakirjas "La jeune américaine, et les contes marins" 1740. aastal. Tuntuima ja oluliselt lühema loo Villeneuve'i muinasjutuversioonist pani kirja prantsuse kirjanik ja pedagoog Jeanne-Marie Leprince de Beaumont 1757. aastal.